
Návrh

UzneseniA vlády Slovenskej republiky

č. ...

z ...

k Informácii o podpore aktivít mimovládnych organizácií pri humanitárnej a integračnej podpore utečencom predložených iniciátormi petície 
„Výzva k ľudskosti“  

 
	Číslo materiálu:
	

	Predkladateľ:
	podpredseda vlády a minister zahraničných vecí a európskych záležitostí 
 


Vláda

A. schvaľuje
A. 1. 
Informáciu o podpore aktivít mimovládnych organizácií pri humanitárnej a integračnej podpore utečencom predložených iniciátormi petície „Výzva k ľudskosti“ – nové znenie
 B. 
ukladá 

podpredsedovi vlády a ministrovi vnútra

B. 1. 
Koordinovať vytvorenie integračného programu pre osoby s medzinárodnou ochranou -

a)  ako reakciu na aktuálnu krízovú situáciu

do 30. novembra 2015


b) ako systémové riešenie integrácie osôb s medzinárodnou ochranou v nadväznosti na integračnú politiku SR,
do 31. decembra 2016

podpredsedovi vlády a ministrovi financií
B. 2. 
Vydať rozhodnutie v pôsobnosti valného zhromaždenia spoločnosti TIPOS, národná lotériová spoločnosť, a.s. týkajúce sa súhlasu s uzavretím účelovej darovacej zmluvy na humanitárnu pomoc vo výške 500.000,- EUR z vlastných zdrojov tejto spoločnosti,  

ihneď
B. 3. 
Poskytnúť z kapitoly Všeobecná pokladničná správa finančné prostriedky v sume 500.000,- EUR Ministerstvu zahraničných vecí a európskych záležitostí SR na udržateľnosť projektov, ktoré budú implementovať mimovládne organizácie na základe finančnej podpory od spoločnosti TIPOS, národná lotériová spoločnosť, a.s. v nadväznosti na bod. B. 3. uznesenia vlády,

do 31. decembra 2016
B. 4. 
Zabezpečiť z kapitoly Všeobecná pokladničná správa, prípadne realokáciou výdavkov kapitol štátneho rozpočtu, prostriedky na realizáciu opatrení súvisiacich s humanitárnou, resp. integračnou podporou. Tieto prostriedky uvoľňovať vecne príslušným kapitolám s prihliadnutím na reálne možnosti štátneho rozpočtu  a vývoj rozpočtového hospodárenia v roku 2016 a v ďalších rokoch,

 priebežne v roku 2016
B. 5. 
Zabezpečiť finančné prostriedky na zvýšený počet štipendií vlády SR pre sýrskych utečencov pri príprave návrhu rozpočtu verejnej správy na roky 2017-2021,

 každoročne do 31. decembra počas realizácie uvedených štipendijných pobytov v SR 
podpredsedovi vlády a ministrovi zahraničných vecí a európskych záležitostí
B. 6. 
Posúdiť možnosť modifikácie teritoriálnych priorít Strednodobej stratégie oficiálnej rozvojovej spolupráce SR a zrýchleného projektového cyklu so zámerom urýchlenej realizácie rozvojových projektov zameraných na vzdelávacie aktivity a poskytovanie vládnych štipendií pre utečencov zo Sýrie,
do 31. decembra 2015
ministrovi školstva, vedy, výskumu a športu 
B. 7.
zabezpečiť priznanie štipendií vlády SR v rámci rozvojových štipendií počas štúdia na verejných vysokých školách v SR pre max. 30 sýrskych občanov s udeleným prechodným pobytom na prvý stupeň vysokoškolského štúdia a 10-mesačný kurz slovenského jazyka a odbornej prípravy,

s účinnosťou od 01. 09. 2016

B. 8.
administratívne zabezpečovať pobyt schválených štipendistov vlády zo Sýrie počas ich štúdia v SR,

priebežne

B. 9.
zabezpečiť, prostredníctvom univerzít tretieho veku, štandardizovanú výučbu slovenčiny ako cudzieho jazyka a výučbu slovenských reálií ako základného prostriedku na integráciu žiadateľov o azyl a pre osoby s doplnkovou ochranou,
S účinnosťou od r. 2016
podpredsedovi vlády a ministrovi vnútra

ministrovi školstva, vedy, výskumu a športu 
ministrovi práce, sociálnych vecí a rodiny 

B. 10.
vytvoriť a spravovať informačný internetový portál – komplexný a aktuálny zdroj informácií o integrácií cudzincov v Slovenskej republike,
S účinnosťou od r. 2016, následne každoročne
Vykonajú: 
podpredseda vlády a minister vnútra SR

podpredseda vlády a minister financií SR

podpredseda vlády a minister zahraničných vecí a európskych záležitostí SR 

minister školstva, vedy, výskumu a športu SR 
minister práce, sociálnych vecí a rodiny SR
